โดยส่วนตัวหนูเป็นคนประจำเดือนมาไม่ปกติค่ะ แล้วเคยกินยาคุมกำเนิดแบบรายเดือน 21เม็ด ตอนนั้นประจำเดือนก็มาปกติค่ะ แต่มาหยุดกินไป แล้วประจำเดือนก็ขาดหายไปเลย ผ่านไปประมาณ เกือบจะ1ปีแล้วค่ะประจำเดือนยังไม่มา และในช่วงนั้นเมื่อมีเพศสัมพันธ์ก็ใช้ถุงยางตลอด จนเริ่มกลับมาทานยาคุมอีกครั้ง (แต่เริ่มทานตอนประจำเดือนยังไม่มาแต่ช่วงไม่ได้มีเพศสัมพันธ์เลยถึงมีก็ใส่ถุงยางตลอด) พึ่งกินหมดไป1แผง (มีวันนึงที่ไม่ได้กินตามเวลา แต่กินชดไปแล้วตามที่เค้าบอก ) ตอนนี้อยุ่ในช่วงเว้น7วัน แต่ผ่านไป4-5วันแล้ว ประจำเดือนยังไม่มาเลยค่ะ หนูจะมีโอกาสท้องไหมคะ
สวัสดีค่ะ การรับประทานยาคุมกำเนิดแบบแผงรายเดือนนั้น หากรับประทานติดต่อกันทุกวันสม่ำเสมอ มีโอกาสตั้งครรภ์ได้น้อยกว่า 1%ในช่วงที่เว้นยา7 วันนั้นมักเป็นช่วงที่จะมีประจำเดือนมา อย่างไรก็ตามหากประจำเดือนไม่มาในช่วงดังกล่าว สามารถซื้อชุดตรวจการตั้งครรภ์มาตรวจเองเบื้องต้นได้ หากให้ผลลบ ทางทฤษฏีกล่าวว่าสามารถรับประทานยาคุมแผงต่อไปได้เลย แต่หากไม่แน่ใจผลตรวจ ควรปรึกษาสูตินรีแพทย์ก่อนเริ่มยาคุมแผงต่อไป